Forma patvirtinta Lietuvos kino centro

prie Kultūros ministerijos direktoriaus

2024 m. liepos 10 d. įsakymu Nr. V-104

**(Nacionalinio filmo platinimo projekto valstybinio finansavimo sutarties forma)**

**NACIONALINIO FILMO PLATINIMO PROJEKTO VALSTYBINIO FINANSAVIMO SUTARTIS**

\_\_\_\_ m. \_\_\_\_\_\_\_\_\_\_\_\_d. Nr. \_\_\_\_\_\_\_

Vilnius

Lietuvos kino centras prie Kultūros ministerijos (toliau – LKC), atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

ir \_\_\_\_\_\_\_

*(projekto vykdytojo pavadinimas arba vardas ir pavardė)*

(toliau – Vykdytojas), atstovaujama (-as)[[1]](#footnote-1) \_\_\_\_\_\_\_

(toliau kartu ar atskirai – šalys arba šalis), vadovaudamosi Nacionalinių filmų platinimo projektų valstybinio finansavimo taisyklėmis, patvirtintomis Lietuvos Respublikos kultūros ministro 2018 m. spalio 17 d. įsakymu Nr. ĮV-747 sudarė šią sutartį, kuria susitarė dėl

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ projekto

*(projekto kategorija)*

(toliau - Projektas) vykdymo valstybinio finansavimo (toliau - Sutartis):

**I dalis. Sutarties dalykas**

1. Šios Sutarties dalykas yra šio filmo platinimo Projekto įgyvendinimo dalinis valstybinis finansavimas:

1.1. Projekto pavadinimas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

1.2. Bendras projekto biudžetas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

1.3. Projekto vykdymo pradžia: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

1.4. Projekto vykdymo pabaiga: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

1.5. LKC direktoriaus \_\_\_\_\_\_\_ m. \_\_\_\_\_\_\_\_\_\_\_\_\_\_\_\_\_\_d. įsakymo Nr. \_\_\_\_\_ \_\_\_ punktu skirta suma \_\_\_\_\_EUR (\_\_\_\_\_\_\_\_ eurų);

1.6. LKC direktoriaus įsakymu dėl lėšų skyrimo nustatytos Projekto valstybinio finansavimo intensyvumas – iki 50 proc. Projekto tinkamų išlaidų bendros sumos.

**II dalis. Šalių įsipareigojimai**

2.1. LKC įsipareigoja iš dalies finansuoti Projekto įgyvendinimą ir skirti šiam tikslui, atsižvelgiant į Vykdytojo pateiktą ir Lietuvos kino centro patvirtintą nacionalinio filmo platinimo projekto įgyvendinimo dalinio finansavimo išlaidų sąmatą, kuri pridedama prie šios Sutarties kaip priedas ir yra neatskiriama šios Sutarties dalis, sumą, nurodytą Sutarties 1.5 papunktyje.

2.2. LKC ne vėliau kaip per 30 kalendorinių dienų nuo Sutarties pasirašymo dienos perveda visas Sutarties 1.5 papunktyje nurodytas lėšas Vykdytojui į šioje Sutartyje nurodytą atskirą Projektui skirtą sąskaitą banke. Vykdytojas privalo turėti atskirą mokėjimo sąskaitą LKC finansuotiems projektams, kurią naudojant turi būti užtikrinamas atskirų kino projektų finansinių operacijų identifikavimas pagal konkretų projektą ir patvirtintą projekto išlaidų sąmatą.

2.3. Vykdytojas įsipareigoja:

2.3.1. Projektą įgyvendinti iki Sutarties 1.4 papunktyje nurodytos datos;

2.3.2. Projekto įgyvendinimo ir Sutarties galiojimo metu neperleisti jokių savo teisių ir įsipareigojimų, kylančių iš Sutarties, tretiesiems asmenims;

2.3.3. ūkines operacijas, susijusias su LKC skirtomis lėšomis, įtraukti į Projekto vykdytojo buhalterinę apskaitą taip, kad šias operacijas būtų galima identifikuoti kaip Projekto išlaidas;

2.3.4. skirtas lėšas naudoti tik pagal Projekto įgyvendinimo išlaidų sąmatoje nurodytą paskirtį;

2.3.5. sutarties vykdymo laikotarpiu, atsiradus arba paaiškėjus Lietuvos Respublikos kino įstatymo 9 str. 7 d. nustatytiems apribojimams, Vykdytojas privalo raštu, ne vėliau kaip per 5 darbo dienas nuo aplinkybių paaiškėjimo, informuoti apie tai LKC, kartu nurodant, kokių bus imtasi veiksmų, siekiant pašalinti šias priežastis;

2.3.6. užtikrinti, kad, perkant prekes ir paslaugas už valstybės biudžeto lėšas, būtų laikomasi Lietuvos Respublikos viešųjų pirkimų įstatymo nuostatų ir kitų su jo įgyvendinimu susijusių teisės aktų reikalavimų (jeigu Vykdytojas yra perkančioji organizacija);

2.3.7. užtikrinti orią ir pagarbią darbo aplinką, suteikti visiems Vykdytojui atsakingiems ir (arba) jo samdomiems asmenims lygias teises ir galimybes nepaisant jų lyties, rasės, tautybės, pilietybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, negalios, etninės priklausomybės ar religijos, užtikrinti, kad visi Vykdytojo samdomi asmenys nepatirtų jokio priekabiavimo ir diskriminacijos, laikytis visų Lietuvos Respublikos teisės aktuose nustatytų reikalavimų dėl lygybės ir nediskriminavimo užtikrinimo. Tokia informacija nurodoma vadovaujantis LKC direktoriaus patvirtintomis Lygybės ir nediskriminavimo užtikrinimo Lietuvos kino centro prie Kultūros ministerijos finansuotų projektų ir veiklų vykdytojams rekomendacijomis, skelbiamomis interneto puslapyje www.lkc.lt;

2.3.8. užtikrinti, kad į sutartis, pasirašomas su Projekto dalyviais, būtų įtraukiamos nuostatos, pagal kurias Projekto vykdytojas gauna Projekto dalyvių sutikimus tvarkyti jų asmens duomenis ir perduoti šiuos asmens duomenis LKC Projekto vykdymo priežiūros ir stebėsenos tikslais;

2.3.9. prisiimti visišką atsakomybę, jeigu įgyvendinant Projektą yra pažeidžiamos trečiųjų asmenų autorių ir (ar) gretutinės teisės. Jeigu dėl šio pažeidimo įsiteisėjusiame teismo sprendime nurodoma, kad minėtas teises pažeidė Projekto vykdytojas, jis privalo grąžinti LKC visas pagal šią Sutartį gautas lėšas.

2.3.10. tinkamai ir laiku vykdyti visus savo įsipareigojimus, prisiimtus šia sutartimi;

2.3.11. laikytis visų Vykdytojui taikytinų reikalavimų, nustatytų Taisyklėse, Lietuvos Respublikos įstatymuose ir kituose teisės aktuose.

2.3.12. Pagrindinėje projekto viešinimo medžiagoje privalo būti nurodoma informacija apie tai, kad projektą finansavo LKC. Tokia informacija nurodoma vadovaujantis LKC direktoriaus patvirtintomis LKC skirto finansavimo projektams ir veikloms viešinimo taisyklėmis, skelbiamomis interneto puslapyje www.lkc.lt

**III. Sutarties ir jos priedų sąlygų keitimas, pakeitimų derinimo tvarka ir terminai**

3.1. Vykdytojas privalo raštu suderinti su LKC visus Sutarties ir jos priedo sąlygų pakeitimus šioje dalyje nustatyta tvarka ir terminais.

3.2. Dėl Sutarties sąlygų pakeitimo Vykdytojas turi kreiptis į LKC pateikdamas motyvuotą raštišką prašymą. LKC priima sprendimą dėl pateikto prašymo ne vėliau kaip per 5 darbo dienas nuo šio prašymo gavimo dienos.

3.3. Jeigu skirtumas tarp LKC skirtų ir planuojamų naudoti Projekto išlaidų sąmatos straipsnio lėšų dėl objektyvių priežasčių gali viršyti 20 proc. arba jei Projekto išlaidų sąmatos LKC skirtų lėšų stulpelyje planuojama įtraukti naują išlaidų eilutę, nenumatytą bendrame projekto biudžete, arba planuojama pašalinti LKC skirtų lėšų stulpelyje esamą išlaidų eilutę, Projekto Vykdytojas privalo tikslinti sąmatą ne vėliau kaip likus 15 darbo dienų iki Sutarties 1.4 papunktyje nurodytos datos.

3.4. Nė viena šalis neatsako už visišką ar dalinį įsipareigojimų pagal Sutartį neįvykdymą, jeigu ji įrodo, kad įsipareigojimų neįvykdė dėl nenugalimos jėgos (*force majeure*) aplinkybių, atsiradusių po Sutarties įsigaliojimo dienos.

3.5. Nenugalimos jėgos (*force majeure*) aplinkybių sąvoka apibrėžiama ir Sutarties šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos *(force majeure*) aplinkybėms taisyklių patvirtinimo“. Šalis, negalinti laiku įvykdyti, tinkamai įvykdyti savo sutartinių įsipareigojimų dėl nenugalimos jėgos (*force majeure*) aplinkybių, turi kiek įmanoma greičiau, bet ne vėliau kaip per 1 (vieną) darbo dieną nuo aplinkybių paaiškėjimo dienos elektroniniu paštu arba registruotu paštu informuoti apie tai kitą šalį. Šalis, pažeidusi nurodytą terminą, atleidžiama nuo atsakomybės tik nuo to momento, kada kita šalis gavo jos pranešimą apie nenugalimos jėgos (force majeure) aplinkybes.

**IV. Atsiskaitymo tvarka ir terminai**

4.1. Projekto vykdytojas už skirtą finansavimą einamaisiais kalendoriniais metais atsiskaito su LKC per 30 kalendorinių dienų nuo finansavimo sutartyje nurodytos projekto vykdymo pabaigos dienos, bet ne vėliau kaip iki einamųjų kalendorinių metų gruodžio 20 dienos, pateikdamas:

4.1.1. LKC direktoriaus įsakymu patvirtintos formos projekto įgyvendinimo ataskaitą,

4.1.2. informaciją apie Lietuvos audiosensorinei bibliotekai perduotus filmo (-ų) SKN ir garsinio vaizdavimo failus kartu su jų garso takeliu, vadovaujantis LKC direktoriaus įsakymu patvirtintais reikalavimais.

4.2. Vykdytojas taip pat privalo ir įsipareigoja:

4.2.1. nepanaudotas Projekto įgyvendinimui skirtas valstybės biudžeto lėšas, pasibaigus Projektui, per 5 darbo dienas grąžinti į Lietuvos kino centro sąskaitą, pavedimo paskirtyje nurodant pasirašytos finansavimo sutarties numerį;

4.2.2. saugoti ir, LKC pareikalavus, pateikti visus Projekto patirtas išlaidas pateisinančius dokumentus, ne mažiau kaip 5 metus po Projekto įvykdymo.

**V. Projekto vykdymo kontrolė ir Vykdytojo atsakomybė**

5.1. Vykdytojas per 10 darbo dienų nuo LKC rašytinio pareikalavimo gavimo privalo pateikti visus su Projekto vykdymu susijusius dokumentus ir medžiagą.

5.2. Praleidus sąmatų tikslinimo terminą ar kitaip pažeidus Sutartyje ir Taisyklėse nustatytą sąmatų tikslinimo tvarką, sąmatų tikslinti negalima. Tokiu atveju išlaidos, viršijančios leidžiamus nukrypimus (kuriems prilyginami visi projekto išlaidų sąmatos pakeitimai, nesuderinti su LKC nustatyta tvarka ir terminais), pripažįstamos netinkamomis ir LKC rašytiniu reikalavimu turi būti grąžintos iki einamųjų biudžetinių metų pabaigos arba išieškomos Lietuvos Respublikos civilinio proceso kodekso nustatyta tvarka.

**VI. Sutarties papildymas, pakeitimas, nutraukimo tvarka ir terminai**

6.1. Jeigu viena iš šalių dėl nenumatytų priežasčių negali įvykdyti kurio nors šios Sutarties punkto, ji nedelsdama raštu kreipiasi į kitą šalį dėl sutarties papildymo, pakeitimo ar nutraukimo. Sutarties papildymai ir pakeitimai galioja tik raštu sutikus abiem šalims.

6.2. Sutartis gali būti nutraukta:

6.2.1. rašytiniu Sutarties šalių susitarimu;

6.2.2. vienos iš Sutarties šalių iniciatyva (rašytiniu reikalavimu), jei kita šalis nevykdo ar netinkamai vykdo šioje Sutartyje nustatytus įsipareigojimus, apie tai raštu informuojant kaltąją Sutarties šalį ne vėliau nei prieš 14 kalendorinių dienų iki numatomo Sutarties nutraukimo;

6.2.3. vienašališkai LKC iniciatyva šioje Sutarties dalyje numatytais atvejais.

6.3. Sutartį nutraukus dėl Vykdytojo kaltės, Vykdytojas privalo per 10 darbo dienų po raštiško LKC pareikalavimo grąžinti LKC visą gautų lėšų sumą. LKC gali nustatyti kitokį lėšų grąžinimo terminą.

6.4. Sutartį nutraukus dėl LKC kaltės, LKC pagal Vykdytojo pateiktus atsiskaitymo dokumentus apmoka sąmatoje numatytas Projekto vykdymo išlaidas, faktiškai patirtas iki LKC pranešimo apie Sutarties nutraukimą dienos, neviršydamas šios Sutarties 1.5 papunktyje numatytos sumos.

6.5. LKC turi teisę vienašališkai nutraukti šią Sutartį, jeigu:

6.5.1. LKC nustato, kad Vykdytojas gautas valstybinio finansavimo lėšas panaudojo ne pagal paskirtį;

6.5.2. Lietuvos Respublikos kino įstatymo 9 straipsnio 7 dalyje nustatyti apribojimai atsiranda arba paaiškėja paskyrus kino valstybinį finansavimą ir jų priežasčių neįmanoma pašalinti Sutarties galiojimo laikotarpiu;

6.5.3. Vykdytojas nesilaiko Sutartyje nustatytų terminų ir, kai LKC raštu nustato papildomą terminą įsipareigojimams įvykdyti, neįvykdo įsipareigojimų ir per šį papildomą terminą.

6.6. LKC vienašališkai nutraukus Sutartį, Vykdytojas privalo visas iš LKC pagal šią Sutartį gautas lėšas grąžinti į LKC nurodytą sąskaitą per 10 darbo dienų nuo LKC rašytinio pareikalavimo grąžinti lėšas dienos, jeigu LKC raštu nenustatė kito lėšų grąžinimo termino.

6.7. Jeigu Vykdytojas negrąžina lėšų per Sutarties 6.6 papunktyje nurodytą terminą, negrąžintos lėšos išieškomos Lietuvos Respublikos teisės aktų nustatyta tvarka, o Vykdytojui penkerius metus nuo sprendimo išieškoti negrąžintas lėšas dienos neskiriamas kino valstybinis finansavimas.

**VII. Baigiamosios sąlygos**

7.1. Sutartis sudaryta ir vykdoma vadovaujantis Taisyklėmis. Tuo atveju, jeigu Sutartis nereglamentuoja kurių nors Šalių santykių, susijusių su jos vykdymu ir Projekto įgyvendinimu, taikomos Taisyklių nuostatos.

7.2. Sutartyje nurodomi asmens duomenys (vardas, pavardė, gyvenamosios vietos adresas, el. pašto adresas, telefono numeris ir kiti kontaktiniai duomenys) yra tvarkomi LKC, kaip duomenų valdytojo, finansavimo pareiškėjams skyrimo, LKC sprendimams priimti gavimo bei dokumentų valdymo tikslais. Asmens duomenys tvarkomi siekiant viešojo intereso ir vykdant LKC taikomus teisės aktų reikalavimus, vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrojo duomenų apsaugos reglamento) 6 str. 1 d. c ir e punktais. Asmens duomenys saugomi LKC dokumentacijos plane ir Asmens duomenų tvarkymo LKC tvarkos apraše numatytais terminais.

7.3. Už įsipareigojimų nevykdymą ar netinkamą vykdymą šalys atsako šios Sutarties ir Lietuvos Respublikos teisės aktų nustatyta tvarka.

7.4. LKC neatsako už sutarties vykdymo nesklandumus, kylančius dėl Vykdytojo Sutartyje neteisingai nurodytų rekvizitų ir kitų duomenų. Už jų tikslumą ir teisingumą atsako Vykdytojas.

7.5. Ginčai dėl šios Sutarties vykdymo sprendžiami šalių susitarimu, o nesusitarus – Lietuvos Respublikos įstatymų nustatyta tvarka Lietuvos teismuose.

7.6. Sutartis sudaryta dviem vienodą juridinę galią turinčiais egzemplioriais, po vieną kiekvienai šaliai.

7.7. Sutartis įsigalioja nuo jos pasirašymo dienos ir galioja, iki šalys visiškai įvykdys savo įsipareigojimus.

**VIII dalis. Šalių rekvizitai ir jų atstovų parašai**

|  |  |
| --- | --- |
| **Lietuvos kino centras prie Kultūros ministerijos** | \_\_\_\_\_\_\_\_\_\_\_\_\_\_\_\_\_\_\_*(Vykdytojo pavadinimas arba vardas ir pavardė)* |
| Kodas 302783199  | Kodas |
| Adresas: Z. Sierakausko g. 15, LT-03105 Vilnius  | Adresas |
| Sąsk. LT834040063610000312Lietuvos Respublikos Finansų ministerija  | Sąsk. Nr.Bankas |
| Kodas 40400 | Banko kodas |
| Telefonas +370 656 15395 | Telefonas |
| El. paštas info@lkc.lt | El. paštas |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(pareigų pavadinimas, vardas,**pavardė, parašas)* A. V. | \_\_\_\_\_\_\_\_\_\_\_\_\_\_\_\_\_\_\_*(pareigų pavadinimas\*, vardas,**pavardė, parašas)*A. V. (*jeigu juridinis asmuo naudoja antspaudą savo veikloje)* |
|  |  |

\*Nurodoma, kai Vykdytojas yra juridinis asmuo.

1. Atstovas nurodomas tik tuomet, kai Vykdytojas yra juridinis asmuo. [↑](#footnote-ref-1)